Publication: Magyar Közlöny
Issue: MK-1999-33 (Year: 1999, Number: 33)
Era: 1990-2004
Section: hogy a 199/1998. (XII. 4.) Korm. rendelet előírásainak
Paragraph Index: 182

hogy a 199/1998. (XII. 4.) Korm. rendelet előírásainak megfelelően az éves továbbképzési tervek elkészítésének alapjául és segítésére a Kormány meghatározza a tervciklusra szólóan a köztisztviselők továbbképzésének általános elveit, céljait, a vezetőképzéssel kapcsolatos kormányzati igényeket, továbbá rögzítse az országosan kiemelt továbbképzési főirányokat, a kormányzati érdekből, illetve valamennyi — vagy több — ágazatot és az önkormányzatok köztisztviselőit egyaránt érintő továbbképzéseket, a vezetőképzés kiemelt feladatait, valamint a továbbképzéshez szorosan kapcsolódó, a rendszer működőképességét és hatékonyságát segítő, a továbbképzés színvonalát javító egyéb feladatokat. II. A fejlett országokban elterjedt különböző karriertípusú közszolgálati rendszerekhez hasonlóan a rendszerelemek közül kitüntetett szerepet kell biztosítani a köztisztviselői továbbképzésnek és a közigazgatási vezetőképzésnek, mivel annak minősége meghatározó módon befolyásolja az érdemeken alapuló előmenetel összes többi elemét (stabilitás, függetlenség, teljesítményértékelés és elismerés stb.). Ezért a távlati és középtávú célok érdekében az alábbi általános elvek érvényesítendők a ciklus során a továbbképzésben:

Source: https://magyarkozlony.hu/hivatalos-lapok/30a844e8269f9db20627076455b68a4c2981ec66/dokumentumok/3d53214ad122dd083eaf3716dc1e54a2530726e9/letoltes